Paġna It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: It-test tad-deċiżjoni fil-lingwa jew lingwi awtentika/awtentiċi, li minnu tneħħew il-partijiet kunfidenzjali kollha, jinsab fuq is-sit: Permezz tal-ittra bid-data 15 ta' Jannar 2016, riprodotta fil-lingwi awtentiċi fil-paġni li jsegwu dan is-sommarju, il-Kummissjoni nnotifikat lill-Belġju dwar id-deċiżjoni tagħha li tagħti bidu għall-proċedura stipulata fl-Artikolu 108(2) tat-Trattat dwar il-Funzjonament tal-Unjoni Ewropea fir-rigward tal-għajnuna msemmija hawn fuq. Il-partijiet interessati jistgħu jressqu l-kummenti tagħhom fir-rigward tal-għajnuna li dwarha l-Kummissjoni se tagħti bidu għal proċedura fi żmien xahar mid-data tal-pubblikazzjoni ta' dan is-sommarju u tal-ittra segwenti, fl-indirizz li ġej: Dawn il-kummenti se jiġu kkomunikati lill-Belġju. Il-parti interessata li tippreżenta l-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fis-17 ta' Diċembru 2012, il-Kummissjoni rċeviet ilment li tressaq minn Katoen Natie NV ("l-Ilmentatur") dwar allegata għajnuna mill-Istat mogħtija mill-Belġju lil żewġ konċessonarji ta' terminals attivi fil-Port ta' Antwerp, jiġifieri: PSA Antwerp NV ("PSA Antwerp") u Antwerp Gateway NV ("Antwerp Gateway"). Saru bosta skambji ta' informazzjoni mal-awtoritajiet Belġjani u l-Ilmentatur f'Jannar, April, Lulju u Settembru 2013; Marzu, April, Mejju, Awwissu u Settembru 2014; u Jannar 2015. Fl-2004, il-GHA kkonkludiet il-kuntratti ta' konċessjoni ma' PSA Antwerp u Antwerp Gateway biex jipprovdu servizzi relatati mat-trasbord talkontejners fid-Deurganckdok tal-Port ta' Antwerp. Il-kuntratti ta' konċessjoni ġew konklużi għal perjodu ta' 42 sena, jiġifieri, sal-2046. Il-kuntratti inkludew l-hekk imsejħa rekwiżiti ta' tunnellaġġ minimu ("RTM"). Jekk il-konċessonarji ma jissodisfawx l-għan tar-RTM dawn ikunu obbligati b'mod kuntrattwali li jħallsu kumpens lill-GHA. Mill-2009 sal-2012, PSA Antwerp u Antwerp Gateway ma laħqux ir-RTM stabbiliti fil-kuntratti ta' konċessjoni u għalhekk ġew obbligati b'mod kuntrattwali biex iħallsu kumpensi lill-GHA. Madankollu, il-GHA ma ngħatatx il-kumpens dovut minn PSA Antwerp u Antwerp Gateway għal dawn is-snin. Fis-26 ta' Marzu 2013, il-GHA ħadet deċiżjoni li biha aġġustat mill-ġdid b'mod retroattiv ir-RTM ta' PSA Antwerp u Antwerp Gateway ("id-Deċiżjoni tal-2013"). B'riżultat ta' dan l-ammont tal-kumpens dovut lill-GHA minn PSA Antwerp u Antwerp Gateway tnaqqas b'ammont kbir (b'madwar 80 %). Fit-12 ta' Mejju 2014, il-GHA ħadet żewġ deċiżjonijiet, jiġifieri, id-Deċiżjoni Nru 141330 – Deurganckdok West u d-Deċiżjoni Nru 141345 – Deurganckdok East ("Deċiżjonijiet tal-2014") li bihom bidlet il-kuntratti ta' konċessjoni mal-PSA Antwerp u Antwerp Gateway. Id-Deċiżjoni Nru 141330 – Deurganckdok West ittrasferiet il-konċessjoni ta' PSA Antwerp lil PSA DGD. PSA DGD hija sussidjarja ta' PSA Antwerp u Terminal Investment SA ("TIL"), sussidjarja ta' Mediterranean Shipping Company ("MSC"). Bid-Deċiżjoni Nru 141345 – Deurganckdok East, il-GHA ittrasferiet żona li bħalissa mhijiex qed tintuża minn Antwerp Gateway lil PSA DGD, għal perjodu ta' seba' snin. Id-Deċiżjoni Nru 141345 – Deurganckdok East ma biddlet xejn mir-RTM għal Antwerp Gateway. Ir-RTM aġġustati mill-ġdid stabbiliti bid-Deċiżjoni tal-2013 għaldaqstant jibqgħu applikabbli għal Antwerp Gateway, irrispettivament mit-trasferiment lil PSA DGD taż-żona li mhijiex qed tintuża. Il-Kummissjoni tqis li huwa possibbli li jkun hemm distinzjoni bejn żewġ miżuri potenzjali ta' għajnuna mill-Istat li jikkorrispondu għall-passi differenti li l-GHA ħadet b'rabta mar-RTM: B'referenza għal PSA Antwerp u Antwerp Gateway – it-tnaqqis tal-kumpens dovut għan-nuqqas li jissodisfaw ir-RTM skont il-kuntratti ta' konċessjoni b'effett retroattiv mill-2009 fuq il-bażi tad-Deċiżjoni tal-2013 (Miżura 1); B'referenza għal Antwerp Gateway – li l-kumpens mnaqqas għal Antwerp Gateway jibqa' japplika fuq il-bażi tad-Deċiżjoni 141345 – Deurganckdock East tal-2014 (Miżura 2). Rigward il-Miżura 1, il-Kummissjoni tinnota li l-impatt mingħajr preċedent tal-kriżi ekonomika tal-2009 għandhom jitqisu meta tiġi vvalutata l-konformità tagħha mas-suq. Madankollu, il-Kummissjoni għandha d-dubji dwar jekk operatur razzjonali privat tas-suq kienx se jistenna għal erba' snin b'deċiżjoni dwar it-tnaqqis tal-kumpenssi dovuti. Fil-każ in kwistjoni, kien hemm perjodu sinifikanti ta' żmien bejn il-bidu tal-kriżi ekonomika fl-2009 u d-Deċiżjoni tal-2013, li ttrattat b'mod retroattiv mal-kwistjoni ta' kumpensi li ma ġewx imħallsa billi naqqashom b'mod sinifikanti. Barra minn hekk, il-Kummissjoni għandha d-dubji dwar jekk it-tnaqqis tal-kumpens mogħti mill-GHA lill-PSA Antwerp u lill-Antwerp Gateway kienx se jkun aċċettabbli għal operatur privat tas-suq razzjonali peress li jidher li huwa wisq disproporzjonat 'il fuq (jiġifieri, it-tnaqqis reali tat-traffiku fid-Deurganckdok kien- 38,6 % filwaqt li t-tnaqqis tal-kumpens kien ta' madwar 80 %). Fil-fehma tal-Kummissjoni, hemm ukoll dubju dwar il-konformità tas-suq tal-Miżura 1 minħabba l-fatt li d-Deċiżjoni tal-2013 tqis elementi bħal tfassil tal-użu tal-art, mobbiltà u impjiegi għal perjodu twil. Barra minn hekk, il-Kummissjoni għandha d-dubji dwar jekk il-GHA hijiex taffaċċja riskju serju ta' litigazzjoni min-naħa tal-PSA Antwerp u tal-Antwerp Gateway, kif argumenta l-Belġju. Filwaqt li tqis dan ta' hawn fuq, il-Kummissjoni għandha d-dubji dwar jekk il-GHA aġixxietx bħala operatur fl-ekonomija tas-suq meta adottat il-Miżura 1. B'referenza għaż-żewġ Miżuri, il-Kummissjoni waslet għall-konklużjoni preliminari li d-deċiżjonijiet tal-GHA huma imputabbli għall-Istat Bejġjan. Il-Miżuri li huma taħt valutazzjoni jinvolvu telf potenzjali ta' riżorsi tal-Port ta' Antwerp u għalhekk jinvolvu riżorsi tal-Istat. Il-Kummissjoni hija wkoll tal-opinjoni li l-Miżuri li huma taħt investigazzjoni huma min-natura tagħhom selettivi, peress li dawn jirrigwardaw biss żewġ operaturi ta' terminals tal-kontejners, identifikati b'mod ċar, li huma attivi fil-Port ta' Antwerp, jiġifieri, PSA Antwerp u Antwerp Gateway u li dawn għandhom jitqiesu bħala kapaċi li jfixklu jew jheddu li jfixklu l-kompetizzjoni u jkunu responsabbli għall-effetti fuq il-kummerċ bejn l-Istati Membri. Għaldaqstant il-Kummissjoni f'dan l-istadju tqis li l-Miżura 1 u l-Miżura 2 jikkostitwixxu għajnuna mill-Istat fit-tifsira tal-Artikolu 107(1) TFUE. Il-Kummissjoni għandha wkoll dubji dwar il-kompatibbiltà ta' dawn il-miżuri mas-suq intern. Fuq din il-bażi, il-Kummissjoni ddeċidiet li tibda l-proċedura stabbilita fl-Artikolu 108(2) tat-Trattat dwar il-Funzjonament tal-Unjoni Ewropea. Skont l-Artikolu 16 tar-Regolament tal-Kunsill (UE) Nru 2015/1589, kull għajnuna illeċita tista' tkun soġġetta għal irkupru mingħand il-benefiċjarji. Il-partijiet interessati jistgħu jressqu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra segwenti, f'dan l-indirizz: Dawn il-kummenti se jiġu kkomunikati lir-Rumanija. Il-parti interessata li tippreżenta l-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fit-13 ta' Ottubru 2011, il-Kummissjoni rċeviet ilment dwar allegata għajnuna mill-Istat illegali fir-rigward tal-Ajruport Târgu-Mureş tat-Transilvania (Târgu-Mureş Transilvania Airport, "TMA") u l-linja tal-ajru Wizz Air. Peress li deher li l-appoġġ mill-Istat ġie stabbilit qabel mal-Kummissjoni setgħet tieħu pożizzjoni dwar il-kumpatibbilità tiegħu mas-suq intern, il-miżura ġiet irreġistrata bħala għajnuna mhux notifikata. Dan l-ilment tressaq lill-awtoritajiet Rumeni biex jikkummentaw fuqu fid-19 ta' Diċembru 2011 u wara estensjoni tal-iskadenza, waslet risposta mingħand l-awtoritajiet Rumeni fit-13 ta' Frar 2012. Bejn l-14 ta' Ottubru 2011 u t-18 ta' Frar 2015, ġew irċevuti informazzjoni ulterjuri u ilmenti simili mill-ewwel ilmentatur u minn żewġ ilmentaturi oħra, u dawn l-ilmenti inkludew allegazzjonijiet ta' għajnuna mill-Istat illegali li tirriżulta minn inkarigu żbaljat ta' responsabiltajiet ta' Servizzi ta' Interess Ekonomiku Ġenerali (minn hawn 'il quddiem "SIEĠ") lil TMA. Abbażi tal-ilmenti li waslu, intbagħtu talbiet għal informazzjoni lill-awtoritajiet Rumeni fl-24 ta' Frar 2012, fit-28 ta' Novembru 2013, fil-11 ta' Diċembru 2014 u fl-1 ta' April 2015. L-awtoritajiet Rumeni rrispondew fit-13 ta' April 2012, fl-24 ta' April 2012, fl-20 ta' Diċembru 2013, fit-18 ta' Frar 2015 u fit-8 ta' Mejju 2015. TMA jinsab 14 km lbiċ ta' Târgu-Mureş, belt ta' 135 000 abitant fil-kontea ta' Mureş, ir-Rumanija. Kemm il-belt kif ukoll l-ajruport jinsabu fir-reġjun storiku tat-Transilvania. Id-distanza bejn TMA u CNIA hija ta' 103 km, jew ta' siegħa u 31 minuta bil-karozza. Il-livell ta' imposti tal-ajruporti f'TMA ġie stabbilit bid-Deċiżjoni tal-Kunsill tal-Kontea ta' Mureș Nru 83/2012 tas-6 ta' Lulju 2012, (minn hawn 'il quddiem "id-Deċiżjoni ta' Lulju 2012"). Dawn l-imposti jinkludu miżata għas-servizz tal-passiġġieri ta' EUR 1 għal kull passiġġier. Fil-perjodu 1997 sa 2015 TMA ġie sussidjat mill-kontea lokali. Xi wħud minn dawn is-sussidji kienu marbuta mad-Deċiżjonijiet Reġjonali Nru 107/2011 tat-18 ta' Awwissu 2011, u Nru 161/2014 tat-30 ta' Ottubru 2014, tal-Kunsill tal-Kontea ta' Mureș. Ir-Rumanija indikat li l-finanzjament pubbliku mogħti lill-ajruport għall-perjodu bejn l-2011 u l-2015, xi ftit minnu relatat ma' tagħmir ta' ground handling, u faċilitajiet għall-ipparkjar tal-karozzi, kien parzjalment jirrappreżenta kumpens għall-provvista ta' SIEĠ, u parzjalment kien finanzjament għall-provvista ta' ċerti servizzi mill-Istat fl-eżerċizzju tas-setgħat pubbliċi tiegħu. Ir-Rumanija indikat li l-finanzjament ma jammontax għal għajnuna lill-maniġer tal-ajruport. F'dan l-istadju, il-Kummissjoni tikkonsidra li l-iffissar ta' imposti tal-ajruport mill-maniġer tal-ajruport hija imputabbli lill-Istat, peress li kienet ibbażata fuq id-Deċiżjoni Reġjonali ta' Lulju 2012. F'dan l-istadju, il-Kummissjoni għalhekk tqis li l-livelli baxxi ta' imposti tal-ajruport jipprovdi vantaġġ ekonomiku selettiv għal-linji tal-ajru li joperaw f'TMA fir-rigward ta' linji tal-ajru oħra li joperaw fis-suq intern. Tali vantaġġ ekonomiku jista' jfixkel il-kompetizzjoni u jaffettwa l-kummerċ bejn l-Istati Membri u għalhekk jinvolvi għajnuna mill-Istat. Jidher li l-atti li jafdaw TMA bil-provvista ta' SIEĠ għall-perijodu 2011 sa 2015, ma kinux jistabbilixxu b'mod ċar l-obbligi ta' servizz pubbliku ta' TMA, id-dritt għal kumpens ta' TMA, u lanqas l-ammonti ta' kumpens. Barra minn hekk dawn l-atti jidhru wkoll li jinvolvu responsabbiltajiet ta' missjonijiet pubbliċi. Barra minn hekk, m'hemm l-ebda indikazzjoni li l-finanzjament pubbliku ġie determinat fuq il-bażi tal-ispejjeż ta' impriża effiċjenti. Barra minn hekk, f'dan l-istadju m'hemm ebda indikazzjoni li l-finanzjament ipprovdut lil TMA fil-perjodu bejn l-2011 u l-2015 kien mistenni li jipprovdi redditu normali. Għalhekk il-Kummissjoni tiddubita jekk dan il-finanzjament pubbliku kienx konformi mal-MEOP u tadotta l-fehma preliminari li dan ta vantaġġ ekonomiku lill-maniġer tal-ajruport. Tali vantaġġ ekonomiku lil TMA jista' jfixkel il-kompetizzjoni u jaffettwa l-kummerċ bejn l-Istati Membri u għalhekk jinvolvi għajnuna mill-Istat. Għalhekk, f'dan l-istadju, il-Kummissjoni tiddubita jekk l-għajnuna lil TMA fil-perjodu bejn l-2011 u l-2015 tistax tiġi ddikjarata kompatibbli mas-suq intern skont l-Artikolu 107(3)(c) tat-Trattat. Il-partijiet interessati jistgħu jressqu l-kummenti tagħhom fi żmien xahar mid-data tal-pubblikazzjoni ta' dan is-sommarju u tal-ittra segwenti, f'dan l-indirizz: Dawn il-kummenti se jiġu kkomunikati lir-Rumanija. Il-parti interessata li tippreżenta l-kummenti tista' titlob bil-miktub biex l-identità tagħha tibqa' kunfidenzjali, filwaqt li tagħti r-raġunijiet għat-talba. Fl-4 ta' Mejju 2011 il-Kummissjoni rċeviet ilment rigward l-għoti potenzjali ta' għajnuna illegali mill-Istat lil Wizz Air fl-ajruport ta' Cluj – Napoca. Fit-23 ta' Mejju 2011, il-Kummissjoni bagħtet lill-awtoritajiet Rumeni l-verżjoni nonkunfidenzjali tal-ilment. Ir-Rumanija wieġbet fil-5 ta' Lulju 2011. L-ilmentatur ipprovda informazzjoni addizzjonali dwar allegati sussidji lill-ajurport ta' Cluj – Napoca fit-30 ta' Ġunju 2011, id-29 ta' Ġunju 2012 u d-9 ta' Jannar 2015. Il-Kummissjoni talbet lir-Rumanija tipprovdi informazzjoni addizzjonali dwar il-miżura suġġetta għall-ilment b'ittri ddatati l-24 ta' Frar 2012, il-11 ta' Novembru 2013 u l-10 ta' Frar 2015. L-informazzjoni mitluba ġiet imressqa mill-awtoritajiet Rumeni fl-24 ta' April 2012, il-11 ta' Diċembru 2013, il-21 ta' April 2015 u t-12 ta' Mejju 2015. L-Ajruport Internazzjonali ta' Cluj–Napoca ("l-ajruport") huwa t-tieni l-akbar ajruport fir-Rumanija. Fil-preżent, l-ajruport għandu aktar minn miljun passiġġier fis-sena. L-eqreb ajurport huwa l-ajruport ta' Târgu-Mureş, li jinsab 103 kilometru jew siegħa u 31 minuta ta' ħin ta' ivvjaġġar bil-karozza minn CNIA. Regia Autonomă Aeroportul Internaţional "Avram Iancu" Cluj ("CNIA" jew il-"maniġer tal-ajruport"), il-maniġer tal-ajruport ta' Cluj – Napoca, huwa kollu kemm hu proprjetà tal-kontea lokali ta' Cluj. Fit-18 ta' Ottubru 2007 ġie ffirmat Ftehim dwar Groundhandling mill-ajurport u minn Wizz Air li daħal fis-seħħ fit-13 ta' Novembru 2007, għal perjodu ta' 5 snin. Il-Ftehim dwar Groundhandling stabbilixxa l-kundizzjonijiet ta' operazzjoni tal-Wizz Air fl-ajruport u ppermetta skonti importanti mill-ħlasijiet tal-ajruport. Ġew konklużi żewġ emendi sussegwenti tal-Ftehim dwar Groundhandling fl-1 ta' Novembru 2008 u fl-1 ta' Jannar 2009. Ġie ffirmat Ftehim dwar Marketing fit-18 ta' Ottubru 2007 li daħal fis-seħħ fit-13 ta' Novembru 2007 għal perjodu ta' 5 snin. Skont il-Ftehim dwar Marketing, il-maniġer tal-ajruport iħallas appoġġ finanzjarju għall-attività ta' marketing imwettqa mill-Wizz Air inkonnessjoni mal-operazzjonijiet tiegħu mis-CNIA. Barra l-Ftehim dwar Marketing, ġew iffirmati tliet ftehimiet addizzjonali fl-1 ta' Novembru 2008, l-1 ta' Jannar 2009 u l-1 ta' Jannar 2010. Fil-perjodu 2007 sa 2014, is-CNIA ġie sussidjat mill-kontea lokali (u l-Istat fl-2013). Ir-Rumanija indikat li l-finanzjament pubbliku mogħti lill-ajruport fil-perjodu 2007 sa 2011, parzjalment irrappreżenta kumpens għall-provvista ta' servizzi ta' interess ekonomiku ġenerali ("SGEI") u parzjalment finanzjament għall-provvista ta' ċertu servizzi mill-Istat fl-eżerċizzju tas-setgħat ta' awtorità pubblika. Ir-Rumanija indikat li l-finanzjament ma jammontax għal għajnuna lill-maniġer tal-ajruport. Skont ir-Rumanija, fil-perjodu 2012 sa 2014, il-finanzjament pubbliku kollu lis-CNIA ġie dirett biex ikopri l-ispejjeż kapitali. F'dan l-istadju l-Kummissjoni tikkunsidra li l-ftehimiet konklużi mill-maniġer tal-ajruport mal-Wizz Air huma imputabbli għall-Istat. Il-maniġer tal-ajruport huwa proporjetà tal-kontea lokali, li taħtar il-korpi li jmexxuha u tapprova l-baġit tagħha, u x'aktarx ġiet involuta fil-konklużjoni ta' kuntratti importanti bħal dawk inkwistjoni. Il-Kummissjoni hija tal-fehma preliminari li l-Ftehim dwar Groundhandling u l-Ftehim dwar Marketing ma jistgħux jiġu separati u għalhekk, tqis li jeħtieġ li t-tnejn li huma jiġu analizzati flimkien, bil-għan li jiġi ddeterminat jekk iż-żewġ ftehimiet flimkien jikkostitwixxux għajnuna mill-Istat. L-istess raġunament japplika għall-emendi sussegwenti taż-żewġ ftehimiet. F'dan l-istadju għalhekk il-Kummissjoni hija tal-fehma li l-ftehimiet li qed jiġu vvalutati jipprovdu vantaġġ ekonomiku selettiv għall-Wizz Air. Tali vantaġġ ekonomiku jista' jgħawweġ il-kompetizzjoni u jaffettwa n-negozju bejn l-Istati Membri u għalhekk jinvolvi għajnuna mill-Istat. Barra minn hekk, f'dan l-istadju ma hemm ebda indikazzjoni li l-finanzjament pprovdut lis-CNIA biex ikopri kostijiet kapitali kien mistenni jrendi redditu normali. Għalhekk, il-Kummissjoni tiddubita li dan il-finanzjament pubbliku kien konformi mal-MEOP u hija tal-fehma preliminari li huwa ta vantaġġ ekonomiku għall-maniġer tal-ajruport. Il-vantaġġ ekonomiku għas-CNIA jista' jgħawweġ il-kompetizzjoni u jaffettwa n-negozju bejn l-Istati Membri u għalhekk jikkostitwixxi għajnuna mill-Istat.
Extracted from C_104_2016.html